

VLADA REPUBLIKE HRVATSKE

Zagreb, 29. rujna 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Nacrta radnog dogovora između Ministarstva unutarnjih poslova Republike Hrvatske i Ureda europskog javnog tužitelja o suradnji i pristupu podacima vezanim za otkrivanje i progon kaznenih djela |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_ 2022. donijela

**ZAKLJUČAK**

1. Prihvaća se Nacrt radnog dogovora između Ministarstva unutarnjih poslova Republike Hrvatske i Ureda europskog javnog tužitelja o suradnji i pristupu podacima vezanim za otkrivanje i progon kaznenih djela, u tekstu koji je Vladi Republike Hrvatske dostavilo Ministarstvo unutarnjih poslova aktom, KLASA: 009-01/21-01/143, URBROJ: 511-01-222-22-23, od 28. rujna 2022.

2. Radni dogovor iz točke 1. ovoga Zaključka potpisat će potpredsjednik Vlade Republike Hrvatske i ministar unutarnjih poslova dr. sc. Davor Božinović, 13. listopada 2022. u Luxembourgu.

3. Zadužuje se Ministarstvo unutarnjih poslova za provedbu i koordinaciju aktivnosti koje proizlaze iz Radnog dogovora iz točke 1. ovoga Zaključka.

KLASA:

URBROJ:

Zagreb,\_\_\_\_\_\_\_\_\_\_

PREDSJEDNIK

mr. sc. Andrej Plenković

**OBRAZLOŽENJE**

Uredbom Vijeća (EU) 2017/1939 od 12. listopada 2017. osnovan je Ured europskog javnog tužitelja (EPPO) u čijem radu sudjeluje i Republika Hrvatska. Primjena Radnog dogovora između Ministarstva unutarnjih poslova Republike Hrvatske i Ureda europskog javnog tužitelja o suradnji i pristupu podacima vezanim za otkrivanje i progon kaznenih djela pridonijela bi učinkovitom otkrivanju, suzbijanju i progonu kaznenih djela protiv financijskih interesa Europske unije te kaznenih djela koja su s njima neraskidivo povezana.

Radnim dogovorom omogućava se delegiranim tužiteljima EPPO-a u Republici Hrvatskoj i hrvatskom europskom tužitelju izravan pristup podacima sadržanima u evidencijama Ministarstva unutarnjih poslova. Navedenim će se osigurati bliska suradnja između dva nadležna tijela u kontekstu jačanja kazneno-pravnog okvira za procesuiranje počinitelja kaznenih djela na štetu financijskih interesa Europske unije.

Potpisivanje Radnog dogovora planirano je 13. listopada 2022. u Luxembourgu.

Radni dogovor će s hrvatske strane potpisati potpredsjednik Vlade Republike Hrvatske i ministar unutarnjih poslova dr. sc. Davor Božinović, a u ime Ureda europskog javnog tužitelja, glavna europska tužiteljica Laura Codruța Kövesi.